Geraldine McCaughrean

Geraldine McCaughrean (født 6. juni 1951 i London) er en britisk barnebokforfatterForfatterportrett  hos britishcouncil.org, kjent for den offisielle oppfølgeren til Peter Pan – Peter Pan in Scarlet (2006), for The Kite Rider (2001) og for A Pack of Lies (1988). Hun mottok Carnegie Medal in Literature for A Pack of Lies i carnegiegreenaway.org.uk A Pack of Lies .

Hun er født og oppvokst i Enfield, Nord-London. Hun tok lærerutdannelse, og arbeidet i forlag i ti år før hun ble forfatter på fulltid i 1988. Hun ble fellow of Royal Society of Literature i 2010. 

 Bøker  
Siden debuten med Adventure in New York (1979) har hun skrevet over 150 bøker. Forfatterskapet omfatter skoleteaterstykker, fem historiske romaner for voksne, barneromaner og gjenfortellinger av klassiske myter og eventyr.

A Pack of Lies (1988) er en samling historiske noveller, satt inn i ramme av en antikvitetshandel, hvor innehaveren forteller om sine varer. Boka vant både Guardian Children's Fiction Prize og Carnegiemedaljen. A Little Lower than the Angels (1987), Gold Dust (1993) and Not the End of the World (2004) har alle vunnet Whitbread Children’s Book Award. The Kite Rider (2001)The Kite Rider  hos booktrust.org.uk – som foregår i Kina under Song-dynastiet (960–1279), ble i 2013 kåret til en av de 100 beste britiske barnebøkene fra de siste 100 årene.The Ultimate list hos booktrust.org.uk

I 2005 ble hun valgt ut, blant 200 kandidater, til å skrive den offisielle oppfølgeren til J.M. Barries Peter Pan.Peter Pan in Scarlet  hos Great Ormond Street Hospital Boka utkom året etter, og er oversatt til 37 språk. 

På norsk finnes Eventyr fra balletten (1995), Skjønnheten og udyret (1999),  Isai-treet (2005), Peter Pan i rødt (2006) og Julens fortelling (2008). i BIBSYS

 Referanser 

 Eksterne lenker 


Kategori:Engelske barnebokforfattere
Kategori:Carnegie Medal in Literature
Kategori:Personer fra London
Kategori:Fødsler i 1951